Tervitused kõigile! Siinpool Strictly Dub Records esitlemas teile taas reggae ja dub muusikat. Seekord on meil tulemas midagi tõesti erilist – värske soundsystem nimega Seafront Hi-Fi! Tutikad isetehtud kõlarikastid, krõbisevad vinüülid ja mikrofon saab öö läbi kuuma. Laupäeval, 2. juulil EKKM-is stardiga kell 23:00 – rocksteady, raggae ning rub-a-dub terve öö – märgi kuupäev kalendrisse ning ära hiline!
#000002
Peale väikest logomuutust ja kahtekümmet kuute digitaalset reliisi stiilides nagu reggae, digital, dub ja dubstep, pöörame näo Strictly Dub Recordsiga uue kontseptsiooni poole ning keskendume vinüülile. Leibel on tegelikult juba kolm vinüüli välja andnud: Dixie Peach & Variedub “Pressure” me esimesel 7” singlil, Danman & Riddim Tuffa “Dreadlocks” teisel 7” singlil, ning Stikki Tantafari, Sista Sherin ja Rebelsteppa “None Shall Escape” viimasel 12” maxi-singlil. Uue fookuse ning vinüülidega vaatame rohkem klassikalisema saundiga reggae ja dubi poole, kuid võite oodata ka natuke raskemat kaasaegset dubi. Järgmine Strictly Dub Recordsi 7” ilmub lähikuudel ja neid juba paistab veel tulevikus.
#000004
Soundsystem-kultuuri juured on 40ndate Kingstonis, kus esimest korda ajaloos ilmusid isetehtud kõlarikastid tänavatele. Uus ja populaarne muusika oli suuremale osale Jamaikalastele kättesaamatu, sest neil polnud raadiot ega ligipääsu hotellidele, kus bändid enamasti mängisid. Kõlaritest kostusid üldiselt plaadid USAst – blues ja R&B. Seda varajaste 60ndateni, kui värske Jamaika biit nimega ska jõudis linna ning kostus üle tänavate. 1966 järgnes skale veel rocksteady ning paar aastat hiljem oli neil ka raggae. Meeleolu tollal ei olnud nii sõbralik kui täna – iga süsteem tahtis olla teistest valjem (ja muidugi, parima valikuga). Soundsystem-gängid nagu Duke Reid’s, Coxson’s Downbeat, Lloyd the Matador, Jack Ruby’s, King Tubby’s Hometown, Volcano, King Jammy’s (kui vaid mõnesid nimetada) raputasid Jamaika saart eri aegadel.
#000006
50ndate keskel jõudis stiil ja kultuur Inglismaale ning kasvas sellega suureks ja tugevaks, levides üle maailma. Tänapäeval on sadu süsteeme peaaegu igas maailma nurgas, varieerudes suuruselt, kõlaritelt ning muidugi muusikalt. Sellest hoolimata võib endiselt kohata ka Briti veterane nagu Channel One, Coxsone Outernational, Aba Shanti-I või Jah Shaka ja paljusid teisi oma parimas vormis. Kõik need inimesed on samuti mitmekülgsed, sest sa pead olema hea selector ja kollektsionäär (ära unusta natuke lobisemast nendega kui plaate vahetad), bussijuht, helimees, kõlariehitaja (ja muidugi nendele transamees), tihti ka promootor ja üritusekorraldaja. Soundsystem-tantsuõhtul me tavaliselt ei tee seda lugude miksimise värki ja kaasnevat. Olulisem on valida õige viis õigel momendil – võib olla üpris keeruline kui sul pole parajasti sobivat kotis!
#000007